ועדת הכספים, כנסת 20, פרוטוקול מספר 257, 2016-02-01 10:30

משה גפני: צו הבלו על דלק (פטור והישבון) (תיקון), התשע"ו–2016 – מתן פטור מבלו על דלק לשימושים שונים.

משה גפני: אפשר לחבר את הכול יחד?

<שגית אפיק: אלו דברים שונים.

משה גפני: שונים.

משה גפני: כן, בבקשה.

<קובי בוזו: שלושת הצווים קשורים אחד בשני, ואפשר להתחיל עם צו הפטור.

משה גפני: אבל היא אומרת שאלו דברים שונים.

משה גפני: דווקא שאלתי אם אפשר לחבר.

<שגית אפיק: אחד פטור, אחד העלאה, אלו דברים אחרים לגמרי.

משה גפני: טוב.

<שגית אפיק: אתה מתחיל עם הפטור?

<קובי בוזו: אז נתחיל עם הפטור.

<קובי בוזו: בצו הפטור יש שני שינויים שאנחנו מבקשים לעשות.

<שגית אפיק: רגע, תגיד את השם שלו.

משה גפני: את השם.

<קובי בוזו: צו הבלו על דלק (פטור והישבון) - - -

משה גפני: איזה מספר תיקון?

<שגית אפיק: לדעתי, עדיין לא כתוב תיקון.

<קובי בוזו: עדיין אין לו מספר.

<שגית אפיק: זה מה שמתקן את סעיף 3.

<קובי בוזו: הסעיף הראשון הוא הרחבה של הפטור שקיים היום.

<קובי בוזו: כיום קיים פטור מבלו לנפטא המשמשת לייצור מימן או מתנול.

<קובי בוזו: פנו אלינו וביקשו שנרחיב את הפטור גם לגז טבעי, שהוא גז יותר נקי.

<קובי בוזו: מאז שהם קיבלו דרך הצינור את הגז הטבעי, הם ביקשו מאתנו להשתמש או בנפטא או בגז הטבעי לייצור המימן או המתנול.

<קובי בוזו: בחנו את הבקשה, ואנחנו מוסיפים כאן במקום נפטא המשמשת, גם את הגז הטבעי שישמש לייצור המימן או המתנול ופטור מבלו.

<קובי בוזו: זה הסעיף הראשון.

משה גפני: זה הפטור.

<קובי בוזו: כן.

משה גפני: יש לכם שאלות על זה?

<שלומית ארליך: רק נגיד ברקע, אמרת שמשנים את ההגדרה של גז טבעי.

<קובי בוזו: זה עוד לא.

<שגית אפיק: עוד לא.

<שגית אפיק: זה רק בפסקה הראשונה.

<שלומית ארליך: זה בצו אחר.

<שגית אפיק: הוא עדיין בפסקה הראשונה באותו צו.

משה גפני: אחד, אחד, בבקשה.

<שלומית ארליך: אבל רק צריך לדעת ברקע שהכוונה היא גם לשנות את ההגדרה.

<קובי בוזו: אני יכול לתת את הרקע לסעיף (2).

<קובי בוזו: בסעיף (2) אנחנו מרחיבים את הפטור שקיים היום מבלו לגפ"מ או לנפטא גם לייצור אוליפינים.

<קובי בוזו: יש כיום פטור שמבלו לגפ"מ או לנפטא שמשמשים כחומר זינה לייצור אוליפינים.

<קובי בוזו: מה שאנחנו עושים כאן, אנחנו מרחיבים את הפטור גם לגזים אחרים שמשמשים לייצור אוליפינים בנוסף לנפטא ובנוסף לגפ"מ.

<קובי בוזו: אני מתכוון גזים אחרים - מה שאנחנו עושים, אנחנו בצו הטלת בלו משנים את ההגדרה של גז טבעי.

<קובי בוזו: היום גז טבעי מוגדר כהגדרה כימית בלבד בלי שיש אזכור של המילה טבעי.

<קובי בוזו: זאת אומרת שהיה אפשר עד לתיקון של צו הטלת בלו לייצר גז טבעי בתוך מפעל.

<קובי בוזו: אנחנו מוסיפים את המילה טבעי להגדרה של גז טבעי, וככה מגדירים שגז טבעי יהיה גז טבעי.

<קובי בוזו: ובמקרה פה כשכתבנו גזים אחרים, אז אותו גז שקודם היה מוגדר כגז טבעי עכשיו אנחנו נותנים אותו בפטור לייצור האוליפינים, אז זאת גם הרחבה של צו הפטור.

<קובי בוזו: את סעיף (3) אנחנו מבקשים למחוק מצו הפטור.

<שלומית ארליך: רגע, קובי, סליחה, עדיין בפסקה (2).

<שלומית ארליך: בעצם הפסקה אומרת: במקום גפ"מ או נפטא, יבוא נפטא או גז.

<שלומית ארליך: אז המשמעות שאתם לא מתעלמים מהגפ"מ, הגז הפחממני המעובה.

<קובי בוזו: לא, כי הוא נמצא ב-(2)ב.

<שלומית ארליך: כי הוא פשוט נמצא לפני בפרט.

<קובי בוזו: גפ"מ מוגדר ב-(2)ב.

<שלומית ארליך: אבל זה אותו גפ"מ, נכון?

<קובי בוזו: כן.

<שלומית ארליך: כי הגפ"מ שם זה שיעור של 120 שקל לטון.

<קובי בוזו: נכון.

<שלומית ארליך: בסדר.

<שלומית ארליך: עכשיו (3).

משה גפני: את (3) אתה מבטל.

<קובי בוזו: את (3) אני מבקש למחוק.

משה גפני: למה?

<קובי בוזו: כי גילינו שזה משהו תיאורטי.

<קובי בוזו: כשהחלנו את הצו חשבנו שקונדנסט שמוזרם מובל במכליות לתוך בית הזיקוק.

משה גפני: אז אנחנו מוחקים את זה?

<קובי בוזו: אנחנו מבקשים למחוק את זה.

משה גפני: אין מישהו שמתנגד?

משה גפני: מישהו רוצה להשאיר?

<שגית אפיק: הוא לא אמר למה הוא מבקש למחוק.

משה גפני: הוא אמר.

<שגית אפיק: לא.

<קובי בוזו: אני אומר שהתברר לנו שזה סעיף תיאורטי, כי הקונדנסט מוזרם כיום לתוך בית הזיקוק בצינור, בצנרת, ולכן, ממילא יש על זה פטור ברגע שעובר דלק ממקום ייצור למקום ייצור בצנרת.

משה גפני: אה, הדבר הזה זה קיים.

<קובי בוזו: זה קיים, ולכן לא צריך את הסעיף הזה.

<קובי בוזו: זה מה שאני אומר.

<שלומית ארליך: מה זה קיים?

<שלומית ארליך: אתה אומר שבעצם אם החומר הזה מוזרם בתוך הצנרת הוא ממילא פטור והוא ימוסה רק בשלב שבו הוא יימכר.

<קובי בוזו: שבו יזקקו את הדלק וישלמו את הבלו בגין הדלק שייוצר מהקונדנסט.

<שגית אפיק: ואז ישלמו עליו.

<קובי בוזו: ואז ישלמו על זה בלו.

<שלומית ארליך: בשלב הסופי.

<שגית אפיק: בשלב הסופי הוא ימוסה.

<שגית אפיק: השינוי של ההגדרה של גז טבעי - - -

<קובי בוזו: זה צו אחר.

<שגית אפיק: אני יודעת שזה בצו אחר, אבל אני מבינה שזה משפיע.

<שגית אפיק: אתה רוצה שנדבר על זה בצו האחר?

<קובי בוזו: מה שאת רוצה.

<שגית אפיק: אז בוא נדבר על זה בצו האחר.

<שגית אפיק: אז נמחק.

משה גפני: לפני שמוחקים.

משה גפני: אם לא מוחקים אז בסוף לא ישלמו?

<קובי בוזו: ישלמו.

משה גפני: אם לא מוחקים.

<קובי בוזו: בסוף בכל מקרה הם משלמים.

משה גפני: זאת אומרת, הוא מיותר.

<שגית אפיק: כן.

<שגית אפיק: כי כאן כתוב שזה בתהליך הזיקוק.

<שגית אפיק: < 2.

<שגית אפיק: צו הבלו על דלק (הטלת בלו) (תיקון), התשע"ו–2015>

משה גפני: הבנתי.

משה גפני: בסדר.

משה גפני: הלאה, נלך לצו השני לפני שאנחנו מצביעים.

<קובי בוזו: צו הטלת בלו.

<שגית אפיק: נעבור לבלו לגז הטבעי.

<קובי בוזו: צו הבלו על דלק (הטלת בלו) (תיקון), התשע"ו–2015.

<שלומית ארליך: רק נגיד בפתח הדברים שיש טעות בקובץ הרשומות שפורסם, ואת זה תתקנו או תוציאו הודעת מערכת - בתוכן עניינים קוראים לצו הזה הוראת שעה והוא לא הוראת שעה, הוא הוראת קבע.

<רוית נעים: הרשומות יוציאו הודעת במערכת.

משה גפני: נו, אז מה עכשיו?

<קובי בוזו: אז עכשיו צו הבלו על דלק (הטלת בלו) (תיקון), התשע"ו–2015.

<קובי בוזו: כאן יש תיקון אחד לגבי הגז הטבעי שהסברתי שאנחנו משנים את ההגדרה של גז טבעי מהגדרה כימית שהייתה, אנחנו מוסיפים את המילים: הנוצר בתהליכים טבעיים.

<שלומית ארליך: אולי נקריא את זה.

<שלומית ארליך: הנוסח הקודם בעצם אמר שגז טבעי הוא: "תערובת פחממנית המכילה מתאן שריכוזו הנפחי עולה על 75%", וההגדרה החדשה זה בעצם מה שיש בפניכם בסעיף 1(1): "דלק פוסילי הנוצר בתהליכים טבעיים, המכיל בעיקר מתאן, בין שהוא במצב גזי וסיווגו בפרט 27.11.2190, ובין שהוא במצב נוזלי וסיווגו בפרט 27.11.1100 לתוספת הראשונה בתעריף המכס".

<שלומית ארליך: עכשיו תסביר.

<קובי בוזו: זאת אומרת שהוספנו את המילים "הנוצר בתהליכים טבעיים" כדי להדגיש שבאמת מדובר בגז טבעי מהטבע ולא שאפשר לייצר אותו במפעל.

משה גפני: מה אכפת לך שמייצרים אותו?

משה גפני: היא אמרה לי עכשיו.

משה גפני: אמרתי: איפה מייצרים גז?

<שגית אפיק: זה מה שהוא עושה.

<שגית אפיק: הוא עושה בדיוק את מה שאתה אומר.

<קובי בוזו: לפי ההגדרה שהייתה קודם, שהיא הקריאה - - -

משה גפני: מה אכפת לך שמייצרים גז במפעל?

<שגית אפיק: הוא רוצה שזה ימוסה.

משה גפני: למה?

<קובי בוזו: זה לא גז טבעי.

<קובי בוזו: שייצרו גז, אבל שלא יקראו לזה גז טבעי.

<קובי בוזו: גז טבעי זה מהטבע.

<שגית אפיק: מה המיסוי שיחול על זה?

משה גפני: אתם מכירים דבר כזה?

משה גפני: מה, אתם יושבים כל היום וחושבים דברים תיאורטיים?

<קובי בוזו: לא.

<קובי בוזו: מביאים לנו סוגיות ואז אנחנו - - -

משה גפני: לא סוגיות.

משה גפני: יש דבר כזה או אין?

<רוית נעים: יש.

<קובי בוזו: יש דבר כזה.

משה גפני: יש.

משה גפני: איפה?

משה גפני: אז אני רוצה לדעת את מי אנחנו עכשיו מסדרים פה בצו הזה.

<קובי בוזו: בבית הזיקוק יש תהליכים שהם מייצרים.

משה גפני: אה, זאת סוגיה סוגיה.

<שגית אפיק: כן.

משה גפני: כל הזמן חשבתי על איזה מפעל "פניציה" כזה שהם עושים גז.

משה גפני: אתה מדבר על בתי הזיקוק.

<קובי בוזו: נכון.

משה גפני: אתם רוצים לגבות מהם כסף.

<קובי בוזו: לא.

<קובי בוזו: אנחנו רוצים שיהיה - - -

משה גפני: מה היה עד היום?

<קובי בוזו: עד היום, עד הצו הזה, הבלו שהיה על גז – הם קוראים לזה גז תהליך שנוצר תוך כדי התהליך - היה 17 שקלים עד הצו.

<קובי בוזו: מה-30 בדצמבר הם משלמים לפי 120 שקלים, ואנחנו נותנים להם פטור – מה שדיברתי קודם – על הגז שמוזרם חזרה לתוך התהליך.

משה גפני: יש מישהו כאן שמתנגד לזה?

<שגית אפיק: זה עלה בעקבות שאילתה שלהם, אם אני מבינה נכון.

<קובי בוזו: נכון.

<שגית אפיק: אז הם לא אמורים להתנגד לזה, כי נתתם להם גם את הגז המוחזר.

<קובי בוזו: כן.

<קובי בוזו: נתנו להם פטור על זה.

<קובי בוזו: בתיקון השני מדובר בקונדנסט.

<קובי בוזו: קונדנסט זה סוג של נפט גולמי שנוצר בתהליך ההפקה של הגז הטבעי, והוא נוזל.

<קובי בוזו: מה שקרה זה שדיברנו קודם על הזרמה של הקונדנסט לתוך בית הזיקוק, אז עד ליום הצו ה-30 בדצמבר הקונדנסט, בגלל שהוא היה סוג של נפט גולמי, הוא היה פטור מבלו.

<קובי בוזו: התברר לנו שיש קונדנסט, כמו שאמרתי קודם, שמוזרם לבית הזיקוק וממנו מייצרים דלקים אחרים ומשולם על זה בלו.

משה גפני: יש בעיות משפטיות עם זה?

<שלומית ארליך: רגע, הוא עוד לא אמר מה הוא עושה.

<שגית אפיק: הוא לא אמר מה הוא עושה.

משה גפני: הוא אמר שהוא קורא לזה - - -

<קובי בוזו: מטיל על זה בלו.

<קובי בוזו: לכן יש קונדנסט שמוזרם לשוק ומהווה תחליף לסולר.

משה גפני: עד היום לא שילמו על זה.

<קובי בוזו: עד 30 בדצמבר לא שילמו על זה בלו, מאז 30 בדצמבר הטלנו על זה בלו.

<שגית אפיק: שכמה יהיה?

משה גפני: אנשים שזה נוגע להם יודעים מזה שאתה מעלה את זה?

<קובי בוזו: כן.

משה גפני: מה הם אמרו?

<קובי בוזו: ישבו אתנו, ואמרו לנו שהם רוצים - - -

משה גפני: זה גם בתי הזיקוק?

<קובי בוזו: לא.

משה גפני: מי זה?

<קובי בוזו: חברה שמשווקת את המוצר פנתה אלינו, ישבנו אתם, היו להם כמה סוגיות, פתרנו להם את הסוגיות, נתנו להם גם אופציה לייצר תחליפים אחרים שגם יבואו לפה בהמשך, כי אנחנו עכשיו מטפלים - - -

משה גפני: והגעתם אתם להסדרה?

<קובי בוזו: הגענו אתם להסדרה.

משה גפני: למה הם לא פה?

משה גפני: הם לא פה בגלל שהם הגיעו אתכם להסדרה או בגלל שהם חושבים שוועדת הכספים תאשר את מה שאתם מבקשים?

משה גפני: אתה לא יודע.

<קובי בוזו: לא יודע.

<קובי בוזו: הגענו אתם להסדרה.

<רוית נעים: מדובר במוצר מזהם.

<רוית נעים: מוצר שמשמש – תסביר את זה, קובי.

<קובי בוזו: דברי.

משה גפני: דברי.

משה גפני: רק אם אפשר לעשות את זה מהר.

<רוית נעים: הקונדסנט למעשה הוא מוצר מזהם.

<רוית נעים: גם מבחינת המיסוי שלו קבענו לו מס בגובה המס המוטל על סולר מכיוון שהוא מזהם.

<שלומית ארליך: למה הוא משמש?

משה גפני: אבל עד היום לא גביתם ממנו, הוא היה מזהם גם קודם.

<רוית נעים: עד היום לא גבינו.

<רוית נעים: מדובר בעצם בתוצר לוואי של הפקת הגז הטבעי במאגרי הגז הטבעי, ובמוצר שככל שהוא מוזרם לבית הזיקוק ומיוצר ממנו סולר או קרוסין, בסופו של דבר משולם מס על המוצר הסופי.

<רוית נעים: אבל בנוסף לשימוש הזה גם הדלק הזה הוזרם ושימש כתחליף דלק בשוק באופן בלתי אמצעי, כלומר כפי שהוא.

<רוית נעים: ועל המוצר הזה, ככל שהוא מוזרם ומשמש כמוצר סופי אנחנו מעוניינים להטיל מס, כי הוא מוצר מזהם.

<רוית נעים: זה בשיתוף המשרד לאיכות הסביבה שעזר לנו לקבוע את גובה המס, כי לפי בדיקות שלהם מדובר - - -

<שגית אפיק: אז מה גובה המס?

<רוית נעים: הוא כמו המס שמוטל על סולר, 3 שקלים, קובי?

<קובי בוזו: כן.

<קובי בוזו: 3 שקלים לליטר.

<רוית נעים: ככל שהגז הזה יוזרם לבית זיקוק וייוצר ממנו דלק אחר, ישולם מס על המוצר הסופי.

<רוית נעים: אבל ככל שהמוצר הזה - - -

משה גפני: מה עוד יש לנו?

<קובי בוזו: יש גם תערובת דלק.

<קובי בוזו: תערובת דלק, אמרנו שגם אותו דבר, קונדנסט שיימהל עם דלקים אחרים אנחנו מגדירים את זה כתערובת דלק.

<קובי בוזו: ביקשנו להוסיף בהגדרה של תערובת דלק גם את הקונדנסט.

משה גפני: גם זה מזהם?

<רוית נעים: ככל שהקונדנסט יגיע לשוק המקומי - - -

משה גפני: אבל כשהוא מעורבב עם דלק.

<רוית נעים: אנחנו יודעים היום שיש תופעות עברייניות של מהילת דלקים שונים גם בקונדנסט וגם בממיסים, שזה גם משהו שאנחנו מתכוונים - - -

משה גפני: תגידי, אם זה גורמים עבריינים - - -

<רוית נעים: אם זה יימהל.

<רוית נעים: ולכן, קבענו כגורם מרתיע בעצם - - -

משה גפני: הבנתי.

משה גפני: השאלה, התמהיל הזה גם מזהם?

<רוית נעים: בוודאי.

<רוית נעים: מזהם ומסוכן.

מנואל טרכטנברג: אני רוצה לשאול שאלה.

משה גפני: בבקשה.

מנואל טרכטנברג: קראתי מה שכתוב כאן וכנראה שלא הבנתי אתכם נכון.

מנואל טרכטנברג: הרי כתוב כאן

מנואל טרכטנברג: שאתם רוצים לפטור את הקונדנסט שמגיע לייצור של קרוסין כדי שלא יהיה צורך בקיזוז, ומשלמים את הבלו אחר כך.

<רוית נעים: ויתרנו על הסעיף הזה, זה סעיף קטן (3) בצו על דלק פטור.

מנואל טרכטנברג: ויתרתם על זה.

<רוית נעים: ויתרנו, כי אמרנו שזה סעיף תיאורטי, כי ממילא הקונדנסט מוזרם לבתי הזיקוק ושם מיוצר ממנו סולר.

מנואל טרכטנברג: הבנתי.

מנואל טרכטנברג: אז זה עונה על השאלה, כי היה לי קצת תמוה.

<רוית נעים: זה מיותר, זה תיאורטי, ולכן ויתרנו.

מנואל טרכטנברג: קראתי את הדבר הלא נכון.

<שלומית ארליך: רוית, הסעיף האחרון בעצם מתייחס לתיקון.

<שלומית ארליך: זה מפנה פשוט לצו המסגרת הישן אז אתם מפנים לצו החדש, נכון?

<שלומית ארליך: אין לו משמעות.

<רוית נעים: כן.

<רוית נעים: אין לו משמעות, זה תיקון טכני מאוד.

<שלומית ארליך: אוקיי.

<רוית נעים: התלבטנו בכלל אם יש צורך, אבל החלטנו לעשות.

<רוית נעים: < 3.

<רוית נעים: צו תעריף המכס והפטורים ומס קניה על טובין (תיקון מס' 6) התשע"ו–2016>

<שלומית ארליך: אז עכשיו צו תעריף המכס.

<קובי בוזו: צו תעריף המכס והפטורים ומס קניה על טובין (תיקון מס' 6) - אנחנו עושים כאן שני שינויים: אחד, זה כמו שמסינו את הקונדנסט בבלו בייצור המקומי, אנחנו כאן מטילים מס קנייה.

<קובי בוזו: על דלקים שמיובאים מוטל מס קנייה, לא בלו.

<קובי בוזו: ולכן, כאן אנחנו קובעים שאותו מיסוי שחל על קונדנסט בייצור המקומי יחול על קונדנסט שמקורו בגז ביבוא.

<קובי בוזו: אותם שיעורי מסים בין הייצור המקומי לבין היבוא, זה הסעיף הראשון.

<קובי בוזו: הסעיף השני, על גז טבעי, כמו שדיברנו קודם, יש מס של 17 שקלים לטון, ועל גזים אחרים יש 120 שקלים לטון.

<קובי בוזו: פה ראינו שכנראה בטעות דפוס בספר תעריף המכס כתבו מתחת לפרט מכס של הגז טבעי את הפרט של אחרים, של גזים אחרים, גם קבעו 17 שקלים בטעות.

<קובי בוזו: ולכן, אנחנו מבקשים לתקן כאן את זה לשיעור שחל על כל הגזים האחרים ל-120 שקלים לטון.

משה גפני: שאלות?

<שלומית ארליך: כן.

<שלומית ארליך: בדברי ההסבר ציינת, קובי, תסבירו את זה, שהצו נועד למנוע את הפסד ההכנסות עד כה כשהקונדנסט היה פטור ממס קנייה.

<שלומית ארליך: אם אתה יכול להסביר.

<קובי בוזו: מה שקרה זה שבשנתיים האחרונות כשהתחילו לשווק את הקונדנסט, הקונדנסט בעצם החליף סולר לחימום והסקה, ולכן, באנו לפה והתייחסנו לזה כאל פרצה.

<קובי בוזו: זאת אומרת שהיה בטעות מוצר שהיה פטור מבלו שהחליף סולר, ולכן כשאנחנו מטילים כרגע את הבלו, את מס הקנייה.

<קובי בוזו: אנחנו טוענים שאנחנו סוגרים את הפרצה.

<קובי בוזו: ולכן, כתבנו את זה ככה שבעצם אין פה איזו תוספת הכנסות, אלא יש פה סגירת פרצה של השנתיים האחרונות שהמוצר היה פטור.

משה גפני: תודה רבה.

משה גפני: יש עוד שאלות, גברותי?

<שגית אפיק: לא.

<שגית אפיק: אין.

משה גפני: צו הבלו על דלק (פטור והישבון) (תיקון), התשע"ו–2016 – מתן פטור מבלו על דלק לשימושים שונים - מי בעד אישור הצו?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הצו אושר.

משה גפני: צו תעריף המכס והפטורים ומס קניה על טובין (תיקון מס' 6) התשע"ו–2016 - מי בעד אישור הצו?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הצו אושר.

משה גפני: צו הבלו על דלק (הטלת בלו) (תיקון), התשע"ו–2015, מי בעד אישור הצו?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

<שגית אפיק: עם השמטת הפסקה שרשות המסים ביקשה.

משה גפני: כן.

משה גפני: בעד – פה אחד

משה גפני: הצו אושר עם ההשמטה.

משה גפני: תודה רבה.

משה גפני: אני מודה לכם.

משה גפני: הישיבה נעולה.